kardosdrur/scandi-wiki huggingface dataset:
Insektskimmel-ordenen

Insektskimmel-ordenen (Entomophthorales) er en orden blandt svampene, som rummer 6 familer og en slægt med usikker placering. Det er først og fremmest arter, der lever som snyltere på insekter, men andre arter snylter på planter, og nogle få angriber større dyr og herunder også mennesker. Desuden findes der arter, som lever af at nedbryde dyreekskrementer.

 Ancylistaceae
 Basidiobolaceae
 Completoriaceae
 Insektskimmel-familien (Entomophthoraceae)
 Meristacraceae
 Neozygitaceae
 Incartae sedis (usikker placering)
 Slægten Zygaenobia

Litteratur 
 D.S. Hibbett, M. Binder, J.F. Bischoff m.fl.: A higher-level phylogenetic classification of the Fungi i Mycological Research, 2007, 111, side 509-547.
 Jens H. Petersen: Svamperiget, 1995, , side 174-175

Eksterne links 
 Miljøstyrelsen: Entomophthorales on cereal aphids – kort abstract over artiklen (udkommet i serien Pesticides Research no. 53, 2000).
 zygomycetes.org: Entomophthorales – beskrivelse af slægten og nøgle til familierne på 
 Ars/USDA: Entomophthorales – særdeles grundig oversigt over den fylogenetiske forskning frem til 2011 på
Sheffield League 1892-93

Sheffield League 1892–93 var den første sæson af den engelske fodboldliga Sheffield Leauge. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Wednesday Wanderers FC, som dermed vandt ligaen for første gang.

Kilder / eksterne henvisninger 
 Football Club History Database

Noter 

Sæsoner i Sheffield League
Fodbold i 1892
Fodbold i 1893
Galten Friskole

Galten Friskole var en dansk friskole, der lå i Galten mellem Århus, Silkeborg og Skanderborg. Skolen er grundlagt af en gruppe forældre fra nærområdet. Galten Friskole er en privat skole.

Skolen blev lukket pr 31. december 2016 pga. Konkurs. Ved lukningen havde skolen under 20 elever.

Referencer

Eksterne henvisninger 
 Galten Friskoles hjemmeside 

Friskoler i Danmark
Bygninger, konstruktioner og anlæg i Skanderborg Kommune
Friskole
Sheffield League 1893-94

Sheffield League 1893–94 var den anden og sidste sæson af den engelske fodboldliga Sheffield Leauge. Ligaen havde deltagelse af ti hold, der var opdelt i to divisioner med fem hold i hver. I hver division spillede holdene en dobbeltturnering alle-mod-alle. Division 1 blev vundet af Wednesday Wanderers FC, som dermed vandt ligaen for anden gang.

Resultater

Division 1

Division 2

Kilder / eksterne henvisninger 
 Football Club History Database

Noter 

Sæsoner i Sheffield League
Fodbold i 1893
Fodbold i 1894
Western Football League 1899-1900

Western Football League 1899–1900 var den ottende sæson af den engelske fodboldliga Western Football League. I forhold til sæsonen før var ligaen blevet reduceret fra 15 til 9 hold. Det betød at Divison 1 var blevet reduceret fra 7 til 4 hold, mens Division 2 blev reduceret fra 8 til 5 hold.

Resultater

Division 1 

Division 1 havde deltagelse af fire hold, der spillede en dobbeltturnering alle-mod-alle. Turneringen blev vundet af Bristol Rovers FC, som dermed vandt ligaen for første gang.

Division 2 

Division 2 blev spillet for syvende gang og havde deltagelse af fem hold, der spillede en dobbeltturnering alle-mod-alle. Turneringen blev vundet af Bristol East FC, som dermed vandt Division 2 for første gang.

Kilder / eksterne henvisninger 
 RSSSF – Western League

Noter 

Sæsoner i Western Football League
Fodbold i 1899
Fodbold i 1900
Western Football League 1900-01

Western Football League 1900–01 var den niende sæson af den engelske fodboldliga Western Football League. I forhold til sæsonen før var ligaen blevet udvidet fra 9 til 17 hold. Det betød at Divison 1 var blevet udvidet fra 4 til 9 hold, mens Division 2 blev udvidet fra 5 til 8 hold.

Resultater

Division 1 

Division 1 havde deltagelse af ni hold, der spillede en dobbeltturnering alle-mod-alle. Turneringen blev vundet af Portsmouth FC, som dermed vandt ligaen for første gang.

Division 2 

Division 2 blev spillet for ottende gang og havde deltagelse af otte hold, der spillede en dobbeltturnering alle-mod-alle. Turneringen blev vundet af Bristol East FC, som dermed vandt Division 2 for anden gang.

Kilder / eksterne henvisninger 
 RSSSF – Western League

Noter 

Sæsoner i Western Football League
Fodbold i 1900
Fodbold i 1901
Kara (flertydig)

Kara henviser til flere artikler:
 Kara – en by i det nordlige Togo.
 Kara (region) – en region i det nordlige Togo.
 Kara (flod) – en flod i Rusland
 Kara (band) – er en sydkoreansk pigegruppe.
Mejdal

Mejdal er et parcelhusområde i udkanten af Holstebro, som har karakter af forstad. Forstaden er en del af Holstebro By. Mod vest grænser Mejdal op til Ringvejen, mod syd op til Søndre Plantage og mod nord op til Vandkraftsøen. I sydøstlig retning har Mejdal igennem de seneste år vokset sig større og et nyt boligområde er stadig under udvikling i denne del af forstaden. Mejdal er dermed stort set vokset ud til Halgård Skole, hvor de fleste af byens børn går i skole, indtil 7. klasse, hvorefter de går på overbygningen på Tvis Skole.

Beboere

Der bor omkring 3.000 mennesker i Mejdal og Halgård (2012) og det tal forventes at stige med den mulige sammenslutning af Mejdal og Halgård. Mejdal er en stor forstad i forhold til andre forstæder i Holstebroområdet, hvor for eksempel Tvis kun har omkring 1.500 indbyggere og Mejrup Kirkeby kun har omkring 3.000 indbyggere. Mejdal er et meget voksende samfund, hvor mange familier flyttende til, på grund af den gode skoleordning, med Halgård og Tvis skole, som i både 2010  og 2011 havde det bedste eksamensgennemsnit i Region Midtjylland.

Mejdal fik i 2009 rykket bygrænsen omkring en kilometer længere ud mod Tvis, af hensyn til det nye område, Kuben der i dag er ved at være helt bebygget. Der ligger omkring 20 byggerier i Kuben.

Fritids- og kulturliv 

Mejdalhallen med tilhørende fodboldbaner, tennisbaner og spejderfaciliteter er et centralt samlingspunkt i forstaden. Hallen og de ydre faciliteter anvendes især af idrætsforeningen Mejdal GIK, hvor man bl.a. kan spille fodbold og håndbold, samt dyrke gymnastik. Byens årlige gedemarked, Mejdal Kræmmer- og Gedemarked afholdes også omkring Mejdalhallen.

Rekreative områder 

 Søndre Plantage, som omgiver jernbanen mod Herning
 Vandkraftsøen, hvor der ligger en række villaer og parcelhuse, samt en campingplads og 3Fs afdeling i Holstebro.

Holstebro
Bydele og forstæder i Danmark
Insektskimmel-familien

Insektskimmel-familien (Entomophthoraceae) er en familie blandt svampene, som rummer 14 slægter. Det er tvangssnyltere på insekter. Den vegetative del består af hyfer, mycelier eller hindeløse protoplaster. Sporebærerne er forgrenede eller uforgrenede. Sporerne frigives passivt eller aktivt . Hvilesporerne kan være koblede eller enkle og danner ofte en knopagtig, siddende eller stilket udvækst fra hyferne.

Slægter 

 Batkoa
 Empusa
 Entomophaga
 Entomophthora
 Erynia
 Eryniopsis
 Furia
 Massospora
 Neozygites
 Orthomyces
 Pandora
 Strongwellsea
 Tarichium
 Zoophthora

Noter

Litteratur 
 Jørgen Eilenberg, Annette Bruun Jensen og Nicolai Vitt Meyling: Insekternes svampesygdomme – fascinerende og nyttige i SVAMPE i verden, Jubilæumsskrift 2005, , side 22-25 (se artiklen online her .)

Eksterne links 
 zygomycetes.org: Entomophthoraceae – grundig oplysning om familien

 
Insektskimmel-ordenen
Wearside League 1892-93

Wearside League 1892–93 var den første sæson af den engelske fodboldliga Wearside League. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Seaham Harbour FC, som dermed vandt ligaen for første gang.

Kilder / eksterne henvisninger 
 Wearside Football League – The History of the Wearside League 
 Wearside Football League – League Tables – 1892-1900

Noter 

Sæsoner i Wearside League
Fodbold i 1892
Fodbold i 1893
Entomophthora

Entomophthora er en slægt med ca. 70 arter, der alle lever som snyltere på insekter.

Arter 
 Almindelig flueskimmel (Entomophthora muscae)

Andre arter 

Insektskimmel-familien
Wearside League 1893-94

Wearside League 1893–94 var den anden sæson af den engelske fodboldliga Wearside League. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Monkwearmouth FC, som dermed vandt ligaen for første gang.

Kilder / eksterne henvisninger 
 Wearside Football League – The History of the Wearside League 
 Wearside Football League – League Tables – 1892-1900

Noter 

Sæsoner i Wearside League
Fodbold i 1893
Fodbold i 1894
Holger Pind

Holger Pind (4. juni 1899 på Oustrup Østergaard, Røgen Sogn – 5. maj 1988 i Charlottenlund) var en dansk arkitekt. Han er især kendt som biografarkitekt.

Hans forældre var gårdejer Niles Pind og Mette Lene Mathiesen.

Holger Pind tegnede i 1920'erne nogle villaer præget af nyklassicismen, men han fik sit gennembrud 1937 med Skovshoved Biografteater, som fik god presse. Det førte til ca. 100 opgaver med at tegne biografer i hele Danmark. Mange er disse er i sagens natur senere lukket og ombygget. Han modtog amerikansk filmindustris pris 1952. 

Alle Pinds biografer er funktionalistiske. I forbindelse med saneringen af Indre By i København i 1960'erne tegnede Pind en række store karreer i et modernistisk udtryk, men bygningerne er meget anonyme og gennemsnitlige.

Pind giftede sig 17. juni 1939 på Frederiksberg med Dorthea Marie Kristiansen (12. maj 1903 i Over Dråby, Dråby Sogn, Horns Herred – 20. maj 1984), datter af hjulmand Karl Julius Kristiansen og Johanne Marie Petersen. Sønnen Tage Pind (født 1927) har også været arkitekt.

Værker 
Talrige enfamiliehuse, bl.a.:
 Skovvej 105 (1932) og 109, Jægersborg (1932)
 Damgårdsvej 19 for komponist Emil Reesen, Klampenborg (1935)
 Karlebovej 36, Karlebo (1937)
Hegnsvang 3, Vangede (1938)
100 biografer i hele Danmark, bl.a.:
 Skovshoved Biografteater, Skovshoved (ca. 1937, senere ombygget til erhverv)
 Udvidelse af Kinografen, Roskilde (1939-43, lukket)
 Hesselager Bio, Hesselager (1941, lukket 1984 og ombygget)
 Casino, Istedgade, København (1943, senere ombygget. Nedrevet efter 2000)
 Kino, Asnæs (1943, lukket 1986)
 Borup Kino, Borup (1944)
 Kino, Holbæk, nu Holbæk Teater (1946, ombygget)
 Ombygning af Bio, Mørke (1946, lukket 1983)
 Vig Bio, Vig (1947)
 Nørre Aaby Biograf, Nørre Aaby (1948)
 Park Teatret, Nordre Strandvej, Risskov (1953, lukket 1982)
 Værløse Biograf (1954, ombygget)
 Kosmorama, Aarhus (1954-55, lukket 1985)
 Husum Bio, Husum (1954-55, lukket 1989 og ombygget)
 Ombygning af Paladsteatret, København (1955, senere ombygget igen)
 Ombygning af Bio, Rungsted (1956, nedrevet 1991)
 Kosmorama, Helsingør (1957, nedrevet 1985-86)
 Skagen Biografteater, Skagen (1958)
 Helios Teatret, Faaborg (1961)
Andre værker:
 Karlebo Skole, Karlebo (1944)
 Hovmands Købmandsgård, Østergade 14B-C, Rødby (1944)
 Nivå Centralskole, Nivå (1956)
 Røgen Forsamlingshus (1960)
 Karrén Hausergården, Hauser Plads 20/Åbenrå 5, København (1960)
 Karré, Suhmsgade 2/Landemærket 19-25, København (1966)
Projekter:
 Sanering af Fredensgade, København (1961, sammen med Robert Duelund Mortensen).

Referencer

Eksterne henvisninger 
 
 

Arkitekter fra Danmark
Nyklassicistiske arkitekter
Modernistiske arkitekter
Personer fra Jylland
Danskere i 1900-tallet
Sciacca

Sciacca er en italiensk havneby ved Middelhavet i provinsen Agrigento på den sydligvestlige del af Siciliens kyst.

Referencer 

Byer på Sicilien
Agrigento (provins)
Viggo Klein

Viggo Klein (6. september 1850 i København – 13. april 1913 sammesteds) var en dansk arkitekt.

Karriere 
Han var søn af kasserer, justitsråd Peter Klein (1800-1859) og Ida født Bramsen (1815-?), kom i tømrer-, senere snedkerlære efter sin konfirmation 1864 og blev dimitteret fra C.V. Nielsens tegneskole 1867. Klein gik på Kunstakademiet fra december 1867 til marts 1882, hvor han fik afgang som arkitekt. Han tegnede hos sin slægtning August Klein og hos Charles Abrahams. Han fik støtte fra Staten til en studierejse i Tyskland.

Viggo Klein rejse dernæst til Japan, hvor han var ansat i post- og dampskibsselskabet Mitsubishi 1882-84 og bl.a. tegnede kontor- og lagerbygninger, kajmure og brobygninger, der til dels var påbegyndt af en fransk civilingeniør ved navn Lescasse. Samtidig fungerede Klein som konduktør på selskabets bygninger i Tokyo og Yokohama. Han rejste hjem til Danmark via USA.

Hjemvendt til Danmark drev han fra 1887 egen tegnestue sammen med Andreas Thejll og tegnede en del villaer og industribygninger, bl.a. Skovshoved Hotel. Villaen Carl Baggers Allé 7 (1887) vidner om en tidlig brug af palæstil. Viggo Klein er mest kendt for Tuborgflasken, som han tegnede til Den Nordiske Industri-, Landbrugs- og Kunstudstilling i Kjøbenhavn 1888 i Tivoli. Flasken er opført over en tømmerkonstruktion og udvendigt beklædt med bemalede zinkplader. Etiketterne har været ændret nogle gange, men formen fremstår i dag som, da den blev skabt. Flasken blev flyttet til Tuborgs område på Strandvejen i 1889 og har siden stået som vartegn for bryggeriet.

Klein ægtede den 11. juni 1884 i København Augusta Helene Driessen (26. januar 1855 i Sachsen – 24. september 1915 i København), datter af købmand Carl Friedrich Oswald Driessen fra Chemnitz (1829-1886) og Amalie Augusta Drechsel (1831-?).

Han er begravet på Holmens Kirkegård.

Værker 

 Kontor- og lagerbygninger, kaj- og brobygninger for Mitsubishi i Hakodate og Osaka, Japan (1882-84)
 Villa, Carl Baggers Allé 7 (opr. Baggersvej 1), Charlottenlund (1887, udvidet 1908 og 1915 ved den senere ejer Heinrich Wenck)
 Villa, Lille Fredensvej 4, Charlottenlund (1895) 
 Tuborgflasken, Strandvejen, Hellerup (1888)
 Skovshoved Hotel, Strandvejen 267, Skovshoved (ombygning af kro, 1895 sammen med Andreas Thejll)
 Villa, Bjerregårds Sidevej 1/Bjerregårdsvej 16, Valby (1895)
 Udvidelse af tapetserer Emil Flügges ejendom Valby Langgade 6, Valby (1896, nedrevet)
 Flere villaer langs Øresundskysten
 Industribygninger

Kilder

Eksterne henvisninger 
 

Arkitekter fra Danmark
Historicistiske arkitekter
Personer fra København
Danskere i 1800-tallet
Danskere i 1900-tallet
Slægten (romanserie)

Slægten er en serie på 22 historiske romaner, der fortæller Danmarks historie fra den sene vikingetid frem til perioden omkring slaget ved Dybbøl, men er endnu ikke afsluttet. Serien følger den fiktive Daneslægt, der altid befinder sig tæt på begivenhedernes centrum. De store historiske linjer med årstal og kongenavne er integreret i fortællingen, mens Daneslægtens indvirken på begivenhederne er fiktion. Bøgerne er skrevet af skiftende forfattere, hvoraf flere har fagviden inden for den periode den enkelte roman omhandler eller tidligere har skrevet historiske romaner.

Romanserien er udgivet af forlaget Aschehoug og fra 2007 Lindhardt og Ringhof (efter Aschehoug's navneskifte) og er udviklet i samarbejde med Det Historiske Hus.
Den første bog blev udgivet i 2005 og den seneste er udkommet i 2012.

Bind
 2005 Den hellige Knud – Maria Helleberg
 2005 Gunhilds kamp – Majken Bloch Skipper
 2005 Flaget fra himlen – Majken Bloch Skipper
 2006 De sammensvorne – Majken Bloch Skipper
 2006 Klosterbarnet – Susanne Clod Pedersen
 2007 Ravnens år – Susanne Clod Pedersen
 2007 Blodsbånd – Kåre Johannessen
 2008 Rejsen mod vest – Majken Bloch Skipper
 2008 Vredens dag – Kåre Johannessen
 2008 Den ny stjerne – Dan H. Andersen
 2008 Øjeblikkets mester – Nina Belling
 2009 Forræderen – Kåre Johannesen
 2009 Det store kup – Lone Mikkelsen
 2009 Tordenskiolds skygge – Dan H. Andersen
 2009 Tradition og fornyelse – Bodil Steensen-Leth
 2009 Frihedens dragt – Maria Helleberg
 2010 Patrioten – Maria Helleberg
 2010 Bombardement – Maria Helleberg
 2010 Sværmeri – Charlotte Weitze
 2011 Evigt udelte sammen – Peder Bundgaard
 2011 Land at tabe eller vinde – Lone Mikkelsen
 2012 Fortidens spøgelser - Maria Helleberg

Referencer 

Romanserier
Danmarks historie
Olympiske medaljevindere i håndbold (mænd)

Dette er en liste over olympiske medaljevindere i håndbold for mænd fra 1936 til 2016.

|}

Se også 
 Olympiske medaljevindere i håndbold (kvinder)
 Håndbold under sommer-OL

Kilder 
Generelle

  

Specifikke
Olympiske spillesteder i håndbold

Under Sommer-OL, er der 27 spillesteder der har været/vil blive brugt til håndbold.

Kilder 

Håndbold under sommer-OL
Singapores Grand Prix 2012

Singapores Grand Prix 2012 (officielt navn: 2012 Formula 1 SingTel Singapore Grand Prix) er et Formel 1-løb bliver afviklet på Marina Bay Street Circuit i Singapore 23. september 2012. Det vil være det fjortende løb i Formel 1 2012-sæsonen, og femte gang Singapores Grand Prix bliver arrangeret i Formel 1-sammenhæng.

Klassement

Kvalifikation 

Notes:
  — Bruno Senna and Pedro de la Rosa were demoted five places for unscheduled gearbox changes.

Løbet 

Notes:
  — Charles Pic had twenty seconds added to his race time after he was spotted overtaking another car while red flags were being shown in the final free practice session.

Mesterskabsstilling efter løb 
Individuelle stilling

Konstruktør stilling

 Note: Kun top fem er inkluderet i begge stillinger.

Referencer

Eksterne henvisninger 

2012
Formel 1 2012
Hansol Korea Open 2012

Hansol Korea Open 2012 er en tennisturnering på WTA Tour 2012. Turneringen vil blive afviklet i Seoul, Sydkorea fra 17. til 23. september, 2012.

Mester

Single

 Caroline Wozniacki vs.  Kaia Kanepi  6-1, 6-0.
Det var Wozniacki's første titel i denne sæson og den første i 13 måneder. Det var hendes 19 i karriereren.

Double

 Raquel Kops-Jones /  Abigail Spears vs.  Akgul Amanmuradova /  Vania King 2-6, 6-2, [10]-[8]

WTA Tour 2012
Sport i Seoul
Paris-Tours 2012

Paris-Tours 2012 var den 106. udgav af Paris-Tours. Løbet blev afviklet den 7. oktober. Løbet var 230,5 km langt og startede i Châteauneuf-en-Thymerais og havde mål i Tours, Frankrig.

Resultat 

UCI Europe Tour 2012
2012
Peter Caruana

Peter Richard Caruana (født 15. oktober 1956 i Gibraltar) er en gibraltarsk politiker og advokat, der er leder af Gibraltars Socialdemokrater og i perioden 1996-2011 var Gibraltars førsteminister.

Opvækst og privatliv 
Caruana er Gibraltar og er af maltesisk og italiensk afstamning. Han gik i skole i Gibraltar samt i Leicestershire i England, inden han studerede retsvidenskab på University of London. Han arbejdede dernæst som advokat og blev partner i Triay & Triay i Gibraltar. Han er gift med Cristina Triay, datter af en af firmaets grundlæggere, og sammen har parret seks børn.

Politik 
Caruanas interesse i politik voksede støt gennem årene, og i 1990 blev han medlem af Gibraltars Socialdemokrater. Blot et år senere blev han partiets leder, og i maj 1991 fik han sæde i Gibraltars parlament ved et suppleringsvalg. Det følgende år førte han sit parti til syv mandater i parlamentet, hvilket gjorde det til det vigtigste oppositionsparti. Ved valget fire år senere vandt hans parti yderligere et mandat, hvilket gjorde det til det største og dermed Caruana til førsteminister.

Blandt partiets mærkesager under Peter Caruana har været modstand mod nogen form for afgivelse af suverænitet til Spanien, men samtidig har han hele tiden gået ind for dialog om emnet. Som førsteminister afviste han konstant at indgå på britisk side i bilaterale forhandlinger mellem Storbritannien og Spanien ud fra ønsket om at markere, at gibraltarernes sag ikke blev varetaget under disse omstændigheder, og han ønskede på ingen måde at legitimere diskussioner, hvor Gibraltar ikke deltog som selvstændig part. 

I 2002 stod han bag en folkeafstemning om en aftale om fælles suverænitet over Gibraltar; denne folkeafstemning afviste med overvældende flertal en sådan aftale.

I 2004 blev princippet om trilaterale forhandlinger, hvor Gibraltar medvirkede på lige fod med Storbritannien og Spanien, omsider accepteret. Dette lykkedes for en stor dels vedkommende på grund af Peter Caruanas vedholdende insisteren herpå. Første resultat af de trilaterale drøftelser var Cordoba-aftalen, hvori det blev besluttet at forbedre kommunikationen mellem Spanien og Gibraltar, bl.a. med flere direkte flyvninger mellem Madrid og Gibraltar. Dette faldt imidlertid efterfølgende til jorden på grund af for lidt konkret behov. Desuden medførte aftalen, at Spanien omsider godkendte, at Gibraltar fik sin egen internationale telefonkode, hvilket afsluttede en langvarig uenighed.

I november 2007 blev Caruana valgt til førsteminister for fjerde periode i træk, men ved næste valg måtte Socialdemokraterne se sig slået af rivalen Gibraltars Socialistiske Arbejderparti, og Caruana måtte afgive førsteministerposten til Fabian Picardo.

Noter 

Gibraltars førsteministre
Super Junior

Super Junior er et meget populært sydkoreansk pop-boyband, som blev dannet i 2005 af Lee Soo-man under S.M. Entertainment.
Gruppen består af medlemmerne Leeteuk (leder), Heechul, Yesung, Kangin, Shindong, Sungmin, Eunhyuk, Donghae, Siwon, Ryeowook, Kibum og Kyuhyun. Hangeng var en del af gruppen indtil d. 21 december 2009, hvor han anlagde en retssag imod SM Entertainment. Fra d. 27 september 2011 var han officielt ikke længere medlem af bandet Super Junior. Lige nu  aftjener Kyuhyun værnepligt. Derudover er Kibum ikke længere aktiv, idet han ville koncentrere sig om sin karriere som skuespiller, og den 18 august 2015 informerede Kibum igennem hans Instagram profil, at han har forladt S.M Entertainment og Super Junior.

Medlemmer

Diskografi 
 Twins (2005)
 Don't Don (2007)
 Sorry, Sorry (2009)
 Bonamana (2010)
 Mr. Simple (2011)
 Sexy, Free & Single (2012)
 Mamacita (2014)
 Play (2017)

Musikgrupper fra Sydkorea
Boybands
Musikgrupper fra 2005
US Open-mesterskabet i mixed double 2012

Melanie Oudin og Jack Sock var forsvarende mester, men tabte i 2. runde.  Ekaterina Makarova og Bruno Soares vandt titlen mod  Květa Peschke og Marcin Matkowski med resultatet 6–7(8–10), 6–1, 12–10.

Finalerunder

Eksterne henvisninger
 Main Draw

US Open 2012 (tennis)
2012
Bellsund

Bellsund er en fjord på vestsiden af Spitsbergen på Svalbard. Strengt taget bruges den kartografisk om sundet som forener Van Mijenfjorden og Van Keulenfjorden før disse munder ud i Norskehavet mod vest. Van Mijenfjorden starter ved Akseløya, en smal ø som næsten spærrer hele indløbet. Syd for Akseløya går Van Keulenfjorden mod sydøst, og vest for indløbet til denne ligger Recherchefjorden.

Bellsund  udgør således et 20 x 20 km stort havområde mellem havet og fjordene. Bellsund ligger 30 km syd for Isfjorden og har indløb mellem Kapp Martin med Bellsund fyr på Nordenskiöld Land i nord, og Kapp Lyell på Wedel Jarlsberg Land i syd. 

Nordbredden af Bellsundet tilhører Nordenskiöld Land nationalpark, og Forvaltningsområde 10 (som går halvvejs ned i Bellsundet fra nord. Forvaltningsområdet betyder at tilrejsende kan bevæge sig her uden at melde til Sysselmannen og uden forsikring. Færdsel til det sydlige Bellsund sker derimod udenfor Forvaltningsområde 10 og indebærer forsikrings- og meldepligt.

Hvis man også indregner fjordene som strækker sig mod  øst, bliver Bellsundet op til 83 km langt til bunden af Van Mijenfjorden.

Eksterne kilder og henvisninger
Områdebeskrivelse i Cruisehåndbok for Svalbard  – Norsk polarinstitutt.

Fjorde på Svalbard